А и D, така че да включва също Демократична република Конго.
 (10)
 Комисията получи и разгледа искане от „Control Union Certifications“ за изменение на спецификациите на дружеството. Въз основа на получената информация Комисията стигна до заключението, че е обосновано да се разшири признаването на дружеството по отношение на Ангола, Беларус, Джибути, Еритрея, Косово (3), Либерия, Нигер, Фиджи и Чад с продуктовите категории A, D, E и F и по отношение на Демократична република Конго и Мадагаскар — с продуктовите категории A, E и F.
 (11)
 Комисията получи и разгледа искане от „Ecocert SA“ за изменение на спецификациите на дружеството. Въз основа на получената информация Комисията стигна до заключението, че е обосновано да се разшири географският обхват на признаването на дружеството за продуктовите категории А, В и D, така че да включва също Египет, и да се разшири признаването на дружеството по отношение на Монако с продуктовата категория С, а по отношение на Босна и Херцеговина — с продуктовите категории E и F.
 (12)
 Комисията получи и разгледа искане от „Florida Certified Organic Growers and Consumers, Inc. (FOG), DBA as Quality Certification Services (QCS)“ за изменение на спецификациите на дружеството. Въз основа на получената информация Комисията стигна до заключението, че е обосновано да се разшири географският обхват на признаването на дружеството за продуктовите категории А, С и D, така че да включва също Индонезия.
 (13)
 Комисията получи и разгледа искане от „IMOcert Latinoamérica Ltda“ за изменение на спецификациите на дружеството. Въз основа на получената информация Комисията стигна до заключението, че е обосновано да се разшири географският обхват на признаването на дружеството за продуктовите категории А, В и D, така че да включва също Аржентина, Гвиана, Коста Рика и Хондурас. Освен това е обосновано да се разшири признаването на „IMOcert Latinoamérica Ltda“ по отношение на Белиз, Боливия, Бразилия, Венесуела, Гватемала, Доминиканска република, Еквадор, Ел Салвадор, Колумбия, Куба, Мексико, Никарагуа, Панама, Парагвай, Перу, Уругвай, Хаити и Чили с продуктовата категория B.
 (14)
 Комисията получи и разгледа искане от „LACON GmbH“ за изменение на спецификациите на дружеството. Въз основа на получената информация Комисията стигна до заключението, че е обосновано да се разшири географският обхват на признаването на дружеството за продуктовите категории А, В и D, така че да включва също бивша югославска република Македония, Босна и Херцеговина, Етиопия, Куба и Чили, а за продуктовите категории A и D разширеният географски обхват да включва също Доминиканска република, Зимбабве, Кения и Свазиленд.
 (15)
 Дружеството „ÖkoP Zertifizierungs GmbH“ уведоми Комисията, че е прекратило дейността си по сертифициране в третата държава, за която му е било предоставено признаване. Поради това дружеството следва да не фигурира вече в списъка от приложение IV към Регламент (ЕО) No 1235/2008.
 (16)
 Комисията получи и разгледа искане от „Valsts SIA „Sertifikācijas un testēšanas centrs“ за включване в списъка от приложение IV към Регламент (ЕО) No 1235/2008. Въз основа на получената информация Комисията стигна до заключението, че е обосновано да бъде признато дружеството „Valsts SIA“ за продуктовите категории A, B, D, E и F по отношение на Русия и Украйна.
 (17)
 В приложение VI